ความจำแย่ลงมากๆ จำอะไรไม่ค่อยได้ แม้แต่ขณะที่กำลังพูดอยู่ก็จำไม่ได้แล้วว่าช่วงต้นเรื่องตัวเองได้พูดอะไรไป หรือกำลังจะพูดเรื่องอะ จำไม่ได้ว่า เมื่อวานสระผมไหม จำไม่ได้ว่า สัปดาห์ ที่แล้ว เดือนที่แล้ว ได้ทำอะไรไปบ้าง พูดจาไม่รู้เรื่อง วกไปวนมามันมีผลต่อการทำงานอย่างมากเลยค่ะ บางช่วงก็ไม่อยากทำอะไร ทั้งที่มีงานให้ต้องเคลียร์ต้องส่งมากมาย อยากนอนเฉยๆ ไม่อยากพบเจอใคร ไม่อยากออกไปทำงาน ขอบพระล่วงหน้าสำหรับคำตอบค่ะ
สวัสดีค่ะ อาการรู้สึกจำอะไรไม่ค่อยได้ ไม่มีสมาธิ ไม่อยากทำอะไร ไม่อยากพบเจอใครนั้น อาจจะมีสาเหตุมาจาก ภาวะซึมเศร้า โรคซึมเศร้า ความผิดปกติทางอารมณ์ ซึ่งอาจเป็นภาวะชั่วคราวหรือเป็นโรคก็ได้ควรสังเกตอาการตนเองอย่างใกล้ชิด หากมีอาการเป็นต่อเนื่องเกิน 2 สัปดาห์ขึ้นไป ไม่มีช่วงที่ดีขึ้น เคยทำอะไรที่ชอบทำก็ไม่ชอบ เก็บตัวมากขึ้น พฤติกรรมการกินการนอนเปลี่ยนแปลง มีความคิดอยากฆ่าตัวตาย ควรรีบไปพบแพทย์ เพื่อตรวจสุขภาพจิต และอาจต้องรับยาต่อเนื่อง เบื้องต้นพูดคุยระบายความเครียดกับคนที่ไว้ใจได้ หาสิ่งที่ชอบทำในเวลาว่างที่มี หาเวลาพักผ่อนให้มากขึ้น